ΚΑΝΟΝΙΣΜΟΣ (ΕΟΚ) αριθ. 2277/71 ΤΟΥ ΣΥΜΒΟΥΛΙΟΥ της 26ης Οκτωβρίου 1971 περί τροποποιήσεως των κανονισμών (ΕΟΚ) αριθ. 2164/70, 2165/70, 463/71 και 1235/71 περί των εισαγωγών ελαιολάδου από Ισπανία, Τυνησία, Μαρόκο και Τουρκία

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 43,

την πρόταση της Επιτροπής,

τη γνώμη της Συνελεύσεως,

Εκτιμώντας:

ότι ο κανονισμός (ΕΟΚ) αριθ. 2164/70 του Συμβουλίου, της 27ης Οκτωβρίου 1970, περί των εισαγωγών ελαιολάδου από Ισπανία(1), ο κανονισμός (ΕΟΚ) αριθ. 2165/70 του Συμβουλίου, της 27ης Οκτωβρίου 1970, περί των εισαγωγών ελαιολάδου από Τυνησία(2), ο κανονισμός (ΕΟΚ) αριθ. 463/71 του Συμβουλίου, της 1ης Μαρτίου 1971, περί των εισαγωγών ελαιολάδου από Μαρόκο(3), ο κανονισμός (ΕΟΚ) αριθ. 1235/71 του Συμβουλίου της 7ης Ιουνίου 1971, περί των εισαγωγών ελαιολάδου από Τουρκία(4), έχουν θεσπίσει κανόνες εφαρμογής του ειδικού καθεστώτος κατά την εισαγωγή στην Κοινότητα ελαιολάδων των χωρών που αναφέρονται ανωτέρω-

ότι για λόγους χρηστής διοικήσεως πρέπει να προσδιορισθεί επακριβώς ότι η εφαρμογή των διατάξεων που προβλέπονται στο άρθρο 2 των ανωτέρω κανονισμών υπόκειται στην υποβολή αποδείξεως περί καταβολής του τέλους κατά την εξαγωγή υπό του εξαγωγέως- ότι λαμβανομένου υπόψη του προσδιορισμού αυτού, συντρέχει λόγος να καταργηθεί ο περιορισμός της διάρκειας ισχύος των εν λόγω κανονισμών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το κείμενο του άρθρου 3 του κανονισμού (ΕΟΚ) αριθ. 2164/70 αντικαθίσταται από το ακόλουθο κείμενο:

"Το καθεστώς που προβλέπεται στο άρθρο 2 εφαρμόζεται σε κάθε εισαγωγή για την οποία ο εισαγωγεύς προσκομίζει την απόδειξη ότι ο εξαγωγεύς επλήρωσε το ειδικό τέλος κατά την εξαγωγή, μέχρι ποσού που δεν υπερβαίνει ούτε το ποσό της εισφοράς που υπολογίζεται σύμφωνα με τις διατάξεις του άρθρου 1 που εφαρμόζεται κατά την εισαγωγή του ελαίου στην Κοινότητα ούτε τις 4 λογιστικές μονάδες ανά 100 χιλιόγραμμα-"

2. Το πρώτο εδάφιο του άρθρου 5 του κανονισμού (ΕΟΚ) αριθ. 2164/70 καταργείται.

Άρθρο 2

1. Το κείμενο του άρθρου 3 του κανονισμού (ΕΟΚ) αριθ. 2165/70 αντικαθίσταται από το ακόλουθο κείμενο:

"Το καθεστώς που προβλέπεται στο άρθρο 2 εφαρμόζεται σε κάθε εισαγωγή, για την οποία ο εισαγωγεύς προσκομίζει την απόδειξη ότι ο εξαγωγεύς επλήρωσε το ειδικό τέλος κατά την εξαγωγή, μέχρι ποσού που δεν υπερβαίνει ούτε το ποσό της εισφοράς που υπολογίζεται σύμφωνα με τις διατάξεις του άρθρου 1 που εφαρμόζεται κατά την εισαγωγή του ελαίου στην Κοινότητα ούτε τις 5 λογιστικές μονάδες ανά 100 χιλιόγραμμα."

2. Το πρώτο εδάφιο του άρθρου 8 του κανονισμού (ΕΟΚ) αριθ. 2165/70 καταργείται.

Άρθρο 3

1. Το κείμενο του άρθρου 3 του κανονισμού (ΕΟΚ) αριθ. 463/71 αντικαθίσταται από το ακόλουθο κείμενο:

"Το καθεστώς που προβλέπεται στο άρθρο 2 εφαρμόζεται σε κάθε εισαγωγή, για την οποία ο εισαγωγεύς προσκομίζει την απόδειξη ότι ο εξαγωγεύς επλήρωσε το ειδικό τέλος κατά την εξαγωγή, μέχρι ποσού που δεν υπερβαίνει ούτε το ποσό της εισφοράς που υπολογίζεται σύμφωνα με τις διατάξεις του άρθρου 1 που εφαρμόζεται κατά την εισαγωγή ελαίου στην Κοινότητα ούτε τις 5 λογιστικές μονάδες ανά 100 χιλιόγραμμα."

2. Το πρώτο εδάφιο του άρθρου 8 του κανονισμού (ΕΟΚ) 463/71 καταργείται.

Άρθρο 4

1. Το κείμενο του άρθρου 3 του κανονισμού (ΕΟΚ) αριθ. 1235/71 αντικαθίσταται από το ακόλουθο κείμενο:

"Το καθεστώς που προβλέπεται στο άρθρο 2 εφαρμόζεται σε κάθε εισαγωγή, για την οποία ο εισαγωγεύς προσκομίζει την απόδειξη ότι ο εξαγωγεύς επλήρωσε το ειδικό τέλος κατά την εξαγωγή μέχρι ποσού που δεν υπερβαίνει ούτε το ποσό της εισφοράς που υπολογίζεται σύμφωνα με τις διατάξεις του άρθρου 1 που εφαρμόζεται κατά την εισαγωγή του ελαίου στην Κοινότητα ούτε τις 4,50 λογιστικές μονάδες ανά 100 χιλιόγραμμα."

2. Το άρθρο 5 του κανονισμού (ΕΟΚ) αριθ. 1235/71 καταργείται.

Άρθρο 5

Ο παρών κανονισμός αρχίζει να ισχύει την 1η Νοεμβρίου 1971.

Ο παρών κανονισμός είναι δευσμευτικός ως προς όλα τα μέρη του και ισχύει άμεσα σε κάθε Κράτος μέλος

Έγινε στο Λουξεμβούργο, στις 26 Οκτωβρίου 1971.

Για το Συμβούλιο

Ο Πρόεδρος

L. NATALI

(1) ΕΕ αριθ. Ν 238 της 29.10.1970, σ. 3.

(2) EΕ αριθ. Ν 238 της 29.10.1970, σ. 4.

(3) EΕ αριθ. Ν 53 της 5.3.1971, σ. 9.

(4) EΕ αριθ. Ν 130 της 16.6.1971, σ. 55.